Магчыма, некаторым выбаршчыкам будзе складана прыйсці на ўчастак менавіта 23 верасня: восенню звычайна шмат работы, асабліва на сяле. Могуць быць і іншыя прычыны. Не хвалюйцеся. Для такіх выбаршчыкаў у адпаведнасці з артыкулам 53 Выбарчага кодэкса Рэспублікі Беларусь арганізавана датэрміновае галасаванне. Прагаласаваць датэрмінова можна пачынаючы з аўторка, 18 верасня. Пры гэтым афіцыйнага пацвярджэння прычыны немагчымасці прыйсці ў памяшканне для галасавання непасрэдна ў дзень выбараў (23 верасня) не патрабуецца.